कांग्रेस के वरिष्ठ नेता शशि थरूर की पत्नी सुनंदा की रहस्यमय स्थिति में मौत के मामले की जांच दिल्ली पुलिस की एसआइटी कर रही है। 20 जनवरी को दिल्ली पुलिस ने गुजरात डीएफएस को दो लैपटॉप और चार मोबाइल फोन सौंपे थे ताकि उनसे डेटा पुन: प्राप्त किया जा सके। दिल्ली पुलिस आयुक्त बीएस बस्सी ने यहां संवाददाताओं से कहा,‘हमने डाटा पुन: प्राप्त करने के लिए कुछ उपकरण फोरेंसिक साइंस प्रयोगशाला भेजा था। उन लोगों ने डेटा पुन: प्राप्त कर लिया है और हमें उपकरण और एक विस्तृत रिपोर्ट भेजी है। इसका विश्लेषण किया जा रहा है। विश्लेषण के बाद यदि कुछ ऐसी चीज सामने आती है जिसकी हमें किसी व्यक्ति से स्पष्टीकरण करने की जरूरत हो तो निश्चित तौर पर किया जाएगा। यदि ऐसा नहीं होता है तो निश्चित तौर पर वैसा नहीं किया जा सकता।’